钦定古今图书集成/历象汇编/岁功典/第021卷 > 隋
## 钦定古今图书集成/历象汇编/岁功典/第021卷 > 隋

隋元会悉如后齐制，又定“皇后受贺之礼。”

按《隋书礼仪志》：“隋制，正旦及冬至，文物充庭。皇帝出
西房，即御座。皇太子卤簿至显阳门外入贺，复诣皇
后御殿拜贺讫，还宫。皇太子朝讫，群官客使入就位，
再拜。上公一人诣西阶解剑升贺，降阶带剑，复位而
拜。有司奏诸州表，群官在位者，又拜而出。皇帝入东
房，有司奏行事讫，乃出西房。坐定，群官入就位，上寿”
讫，上下俱拜。皇帝举酒，上下舞蹈，三称万岁。皇太子
预会，则设坐于御东南，西向。群臣上寿毕，入解剑以
升，会讫先兴。　又按《志》：“隋仪如后齐制。”又有皇后受
群臣贺礼，则皇后御坐，而内侍受群臣拜以入，承令
而出，群臣拜而罢。